2 Wits-spelers in pekel ná hul blaser stamp | Netwerk24
2 Wits-spelers in pekel ná hul blaser stamp
25 Januarie 2020 09:05
Sameegh Doutie moet volgende maand voor 'n tugkomitee verskyn nadat hy 'n skeidsregter in 'n Premierliga-wedstryd gestamp het. Foto: Gallo Images
Ricardo Goss en Sameehg Doutie is albei van "aanranding" en 'n "oortreding van die PSL se gedragskode" aangekla ná 'n voorval in 'n kragmeting met Cape Town City verlede naweek.
Die skeidsregter in dié wedstryd, Masixole Bambiso, het 'n strafskop aan City toegeken, waarna Goss en Doutie glo verskeie kere aan hom gestamp het.
Hulle is met geelkaarte gestraf in die wedstryd wat City met 2-0 gewen het, maar indien die tugkomitee hulle skuldig bevind, kan hulle tot ses maande lank geskors word.
Dít is die lengte van die skorsing wat Mpho Makola (toevallig van Cape Town City) verlede jaar opgelê is nadat hy 'n skeidsregter, Abongile Tom, in 'n Nedbankbeker-stryd teen Kaizer Chiefs gestamp het.